# ΩΔΗ ΣΤΟ ΓΕΩΡΓΙΟ ΚΑΡΑΪΣΚΑΚΗ

# Στίχοι / Μουσική: Διονύσης Σαββόπουλος

Η οθόνη βουλιάζει, σαλεύει το πλήθος

εικόνες ξεχύνονται με μιας

που πας παλικάρι ωραίος σαν μύθος

κι ολόισια στο θάνατο κολυμπάς.

Και όλες οι αντένες μιας γης χτυπημένης

μεγάφωνα κι ασύρματοι από παντού

γλυκά σε νανουρίζουν κι εσύ ανεβαίνεις

ψηλά στους βασιλιάδες τ’ ουρανού.

***Ποιος αλήθεια είμαι εγώ και που πάω***

***με χίλιες δυο εικόνες στο μυαλό***

***προβολείς με στραβώνουν και πάω***

***και γονατίζω και το αίμα σου φιλώ.***

Που πας παλικάρι πομπές ξεκινούνε

κι οι σκλάβες σου ουρλιάζουν στο βωμό

ουρλιάζουν τα πλήθη καμπάνες ηχούνε

κι ο ύμνος σου τραντάζει το ναό.

## **Ποιος αλήθεια είμαι εγώ και που πάω**

***με χίλιες δυο εικόνες στο μυαλό***

***προβολείς με στραβώνουν και πάω***

***και γονατίζω και το αίμα σου φιλώ.***

## **ΤΣΑΜΙΚΟΣ**

Μουσική: **Μάνος Χατζιδάκις**

Στίχοι: **Νίκος Γκάτσος**

Στα κακοτράχαλα τα βουνά

με το σουραύλι και το ζουρνά

πάνω στην πέτρα την αγιασμένη

χορεύουν τώρα τρεις αντρειωμένοι

ο Νικηφόρος κι ο Διγενής

κι ο γιος της Άννας της Κομνηνής.

Δική τους είναι μια φλούδα γης

κι εσύ Χριστέ μου τους ευλογείς

για να γλιτώσουν αυτή τη φλούδα

απ’ το τσακάλι και την αρκούδα

δες πώς χορεύει ο Νικηταράς

κι αηδόνι γίνεται ο ταμπουράς.

Από την Ήπειρο στον Μοριά

κι απ’ το σκοτάδι στη λευτεριά

το πανηγύρι κρατάει χρόνια

στα μαρμαρένια ου χάρου αλώνια

κριτής κι αφέντης είναι ο Θεός

και δραγουμάνος του ο λαός.

**ΝΑ 'ΤΑΝΕ ΤΟ '21**

Στίχοι/ Μουσκή:**Σώτιας Τσώτου,Στ. Κουγιουμτζής**

Μου ξανάρχονται ένα ένα χρόνια δοξασμένα,

να ‘τανε το ’21 να ‘ρθει μια στιγμή.

Να περνάω καβαλάρης στο πλατύ τ’ αλώνι,

και με τον Κολοκοτρώνη να ‘πινα κρασί

**Να πολεμάω τις μέρες στα κάστρα**

**και το σπαθί μου να πιάνει φωτιά**

**και να κρατάω τις νύχτες με τ΄ άστρα**

**μια ομορφούλα αγκαλιά**

Μου ξανάρχονται ένα ένα χρόνια δοξασμένα,

να ‘τανε το ’21 να ‘ρθει μια βραδιά

Πρώτος το χορό να σέρνω στου Μωριά τις στράτες

Και ξοπίσω μου Μανιάτες και οι Ψάριανοι

Κι όταν λαβωμένος γέρνω κάτω απ’ τους μπαξέδες

Να με ραίνουν μενεξέδες χέρια κι ουρανοί

**Να πολεμάω τις μέρες στα κάστρα…**

Μου ξανάρχονται ένα ένα χρόνια δοξασμένα…

# Ο ΘΟΥΡΙΟΣ ΤΟΥ ΡΗΓΑ

# Ποίηση: Ρήγας Φεραίος.

# Μουσική: Χρήστος Λεοντής.

# Ως πότε παλικάρια θα ζούμε στα στενά

# μονάχοι σα λιοντάρια στις ράχες στα βουνά (2)

# *Καλύτερα μιας ώρας ελεύθερη ζωή*

# *παρά σαράντα χρόνια σκλαβιά και φυλακή*

# *παρά σαράντα χρόνια σκλαβιά και φυλακή*

# Σπηλιές να κατοικούμε να βλέπουμε κλαδιά

# να φεύγουμ’ απ’ τον κόσμο για την πικρή σκλαβιά (2)

# *Καλύτερα μιας ώρας ελεύθερη ζωή*

# *παρά σαράντα χρόνια σκλαβιά και φυλακή*

# *παρά σαράντα χρόνια σκλαβιά και φυλακή*

# Να χάνουμε αδέρφια πατρίδα και γονείς

# τους φίλους τα παιδιά μας κι όλους τους συγγενείς (2)

# *Καλύτερα μιας ώρας ελεύθερη ζωή*

# *παρά σαράντα χρόνια σκλαβιά και φυλακή*

# *παρά σαράντα χρόνια σκλαβιά και φυλακή*